《陪邑大夫登西岘峰》
宋代·许中应

晴暾发轻暑，惠风荡敏林。
驱车青郊路，举趾西山岑。
随流玩回转，就阴便清深。
子规续哀响，食庚流好音。
侧径既窈窕，层岩亦岖嵌。
石泉清潄琼瑶，松风璆琳，
云间涉虚旷，恍若韶沪临。
水乐名其亭，上有坡仙吟。
泉甘沦新茗，芹香侑清斟。
攀跻岂不劳，景胜忘所任。
夕阳忽在山，清兴浩难禁。
山灵应有约，何时重来寻。

作者简介：许中应，字成甫，东阳（今属浙江）人。孝宗淳熙十一年（一一八四）进士。知定城县。事见清道光《东阳县志》卷一六。今录诗二首。